બંધારણીય સભાએ કલમ ૩૭૦નો સ્વીકાર કર્યો ત્યારે ડૉ. બાબાસાહેબ આંબેડકર તે સત્રનો બહિષ્કાર કરીને ચાલ્યા ગયા હતા. આ બન્યંુ નવેમ્બર ૧૯૪૯માં અને ૨૬ જાન્યુઆરી, ૧૯૫૦ના રોજ બંધારણ અમલમાં આવ્યું. એ પછી સાત વર્ષે ૧૯૫૭માં જમ્મુ-કાશ્મીરનું બંધારણ અમલમાં આવ્યું. જમ્મુ-કાશ્મીરના બંધારણમાં નાગરિકોના મૂળભૂત અધિકારોનો ઉલ્લેખ જ નથી કરાયો. ભારતના બંધારણમાં કલમ ૨૫થી કલમ ૩૦ લઘુમતીના અધિકારો આપે છે. બહુમતી પ્રજાને પણ ઉપલબ્ધ નથી તેવી સગવડતાઓ લઘુમતીને આ કલમોમાં આપવામાં આવી છે. કાશ્મીરના બંધારણમાં એકવાર પણ લઘુમતી શબ્દનો ઉલ્લેખ નથી કરાયો. આ ચાલાકીને કારણે જ કાશ્મીર ખીણની ૩ ટકા હિન્દુ વસ્તી બહુમતી ગણાય છે જ્યારે ૯૭ ટકા મુસ્લિમ વસ્તીને લઘુમતીનો દરજ્જો મળી જાય છે.